Diari Oficial de la Generalitat Valenciana


Sumari del DOGV 8678, del 15-11-2019 (2019/10617)

DECRET 246/2019, de 15 de novembre, del Consell, de modificació del Decret 67/2019, de 10 de maig, del Consell, d'aprovació de les bases reguladores i de concessió d'ajudes per a pal·liar els danys produïts per l'incendi forestal de l'estiu de 2018 a Llutxent, per a restauració agroforestal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10251


Data del document
:   15-11-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Llutxent
    * ajuda pública

DECRET 246/2019, de 15 de novembre, del Consell, de modificació del Decret 67/2019, de 10 de maig, del Consell, d'aprovació de les bases reguladores i de concessió d'ajudes per a pal·liar els danys produïts per l'incendi forestal de l'estiu de 2018 a Llutxent, per a restauració agroforestal. [2019/10116]  
El Consell, el 4 de setembre de 2018, va acordar amb caràcter urgent iniciar les actuacions per a pal·liar i reparar els danys produïts pels incendis forestals originats entre el 6 i el 12 d'agost de 2018 als termes municipals d'Ador, Barx, Gandia, Llutxent, Pinet, Quatretonda i Rótova. A aquest efecte, va atribuir a la Conselleria d'Agricultura, Medi Ambient, Canvi Climàtic i Desenvolupament Rural la coordinació de totes les actuacions agroambientals del Consell i amb altres administracions, en relació amb les actuacions de protecció i recuperació de sòls i restauració dels paisatges agroforestals.  
Mitjançant el Decret 67/2019, de 10 de maig, del Consell, es van aprovar les bases reguladores i es concediren ajudes per a pal·liar els danys produïts per l'incendi forestal de l'estiu de 2018 a Llutxent, per a restauració agroforestal.  
En l'article 7.a del Decret 67/2019, de 10 de maig, s'estableix l'obligació de les entitats locals de realitzar les actuacions previstes, que hauran de justificar-se abans del 28 de novembre de 2019.  
Així mateix, l'article 11 estableix que el termini màxim d'execució serà el 15 de novembre de 2019.  
En aquests moments, i a causa de l'escàs marge de temps per a fer els treballs d'acord amb el procediment establit per la Llei de contractes del sector públic i la resta de normativa aplicable per a la licitació d'aquests, els ajuntaments afectats no disposen del marge necessari per a executar i justificar els treballs.  
D'acord amb tot això, en virtut del que disposa l'article 28.c de la Llei 5/1983, de 30 de desembre, de la Generalitat, del Consell a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia deliberació del Consell, en la reunió de 15 de novembre de 2019,  
  
DECRETE  
  
Article únic. Modificació del Decret 67/2019, de 10 de maig, del Consell, d'aprovació de les bases reguladores i concessió d'ajudes per a pal·liar els danys produïts per l'incendi forestal de l'estiu de 2018 a Llutxent, per a restauració agroforestal  
Es modifiquen la lletra a de l'article 7 i l'article 11 del Decret 67/2019, de 10 de maig, del Consell, que queda redactat com s'indica en l'annex d'aquest decret.  
  
DISPOSICIÓ ADDICIONAL  
  
Única. Finançament de les actuacions  
D'acord amb el que estableix el paràgraf últim de l'article 168.1.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, hauran de realitzar-se les actuacions i tramitar-se els expedients que calguen, per a atendre les obligacions de contingut econòmic que es deriven d'aquest decret.  
  
DISPOSICIÓ FINAL  
  
Única. Efectes  
Aquest decret produirà efectes des del mateix dia de la publicació en el Diari Oficial de la Generalitat Valenciana.  
  
València, 15 de novembre de 2019  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament  
Rural, Emergència Climàtica i Transició Ecològica,  
MIREIA MOLLÀ HERRERA  
ANNEX  
  
«Article 7. Obligacions dels beneficiaris  
a) Realitzar les actuacions previstes, que hauran de justificar-se abans del 30 de juny de 2020.  
  
.../...  
  
Article 11. Termini d'execució  
El termini màxim d'execució és el 15 de juny de 2020.»